पाएं अपने शहर की ताज़ा ख़बरें और फ्री ई-पेपरडाउनलोड करें
वैक्सीनेशन के तीसरे चरण में 18 से 44 आयु के युवाओं के टीकाकरण के दूसरे दिन जिले में बनाए गए 23 सेंटरों पर 1930 लोगों को टीके लगाए गए। जबकि वैक्सीनेशन के लिए 2300 लोगों ने पंजीकरण कराया था। सबसे जरूरी है कि अगर आपने रजिस्ट्रेशन करा लिया और अपॉइंटमेंट नहीं लिया तो आपको सेंटर पर टीका नहीं लग पाएगा।
ऐसे में असुविधा से बचने के लिए बिना अपॉइंटमेंट (ऑनलाइन बुकिंग) के सेंटर पर नहीं पहुंचे। क्योंकि सोमवार को ऐसे काफी संख्या में युवाओं को वापिस लौटना पड़ा, जो केवल रजिस्ट्रेशन स्लिप लेकर पहुंचे। उनके पास अपॉइंटमेंट नहीं था। अपॉइंटमेंट के समय सेंटर और किस समय के बीच पहुंचना है, यह भी जानकारी मिलेगी। इसके अलावा सिविल अस्पताल में बनाए गए सेंटर पर सोमवार को भी टोकन सिस्टम रहा।
ऐसे में लोगों को टीका लगवाने के लिए टोकन लेने के लिए भी इंतजार करना पड़ा। लोगों का कहना था कि वे सुबह से 9 बजे से टीकाकरण के लिए लाइन में हैं, लेकिन उनको टीके के लिए घंटों इंतजार करना पड़ रहा है। लोगों ने अस्पताल प्रबंधन से बेहतर व्यवस्था बनाने की भी मांग की है। जिले में फिलहाल 45 से अधिक आयु के व्यक्तियों के दूसरे टीकाकरण के लिए वैक्सीन की कमी चल रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn